ອິສຣາແອລ ກັບກຸ່ມຮາມັສ ສືບຕໍ່ ເຈລະຈາກັນ ທີ່ໄຄໂຣ (ວີດີໂອ/ສະໄລດ໌)
ທັງສອງຝ່າຍຍັງໄກກັນຫຼາຍ ທີ່ຈະຕົກລົງກັນໄດ້ ແຕ່ປາກົດວ່າ ເຕັມໃຈທີ່ຈະຕໍ່ເວລາ ການຢຸດຍິງຊົ່ວຄາວ ອອກໄປອີກ.
ອິສຣາແອລ ແລະກຸ່ມຮາມັສ ສືບຕໍ່ທຳການເຈລະຈາກັນໂດຍ ທາງອ້ອມ ໃນນະຄອນຫຼວງໄຄໂຣ ໃນວັນພະຫັດມື້ນີ້ ຊຶ່ງຍັງ ເຫຼືອເວລາບໍ່ຮອດນຶ່ງມື້ ກ່ອນການຢຸດຍິງຊົ່ວຄາວເປັນເວລາ 72 ຊົ່ວໂມງ ຈະໝົດອາຍຸລົງໃນເຂດກາຊານັ້ນ ທັງສອງຝ່າຍ ປາກົດວ່າ ຍັງຢູ່ຫ່າງໄກກັນຫຼາຍກ່ຽວກັບການຕົກ ລົງຢຸດຍິງນັ້ນ ແຕ່ກໍໄດ້ສະເໜີແນະໃຫ້ຮູ້ຈັກວ່າ ພວກເຂົາເຈົ້າ ມີຄວາມເຕັມໃຈ ທີ່ຈະຕໍ່ເວລາການຢຸດຍິງເພື່ອມະນຸດສະທຳ ອອກໄປອີກ ຊຶ່ງໄດ້ຢຸດການສູ້ລົບກັນມາເປັນເວລາ 4 ອາທິດນັ້ນ ບັນດາເຈົ້າໜ້າທີ່ອິສຣາແອລ ໄດ້ກ່າວວ່າ ຕົນມີຄວາມເຕັມໃຈທີ່ີຈະຕໍ່ການຢຸດຍິງອອກ ໄປແຕ່ຝ່າຍດຽວ ແຕ່ບັນດາຜູ້ຕາງໜ້າຂອງກຸ່ມຮາມັສ  ປະຕິເສດວ່າ ບໍ່ໄດ້ມີຂໍ້ຕົກລົງກັນ ໃດໆ ກ່ຽວກັບເລື້ອງນີ້ ໃນການກ່າວຕໍ່ກອງປະຊຸມສຸດຍອດຂອງບັນດາຜູ້ນຳປະເທດໃນທະວີບອາຟຣິກາ ທີ່ນະຄອນຫຼວງວໍຊິງຕັນ ປະທານາທິບໍດີ ບາຣັກ ໂອບາມາ ແຫ່ງສະຫະລັດ ໄດ້ໃຫ້ການສະໜັບສະໜຸນແກ່ການເຈລະຈາທີ່ອີຈິບຈັດຂຶ້ນນີ້ ແລະກ່າວວ່າ ມັນສຳຄັນທີ່ຈະຕ້ອງ ຊອກຫາການແກ້ໄຂທີ່ຍືນຍົງກ່ວານັ້ນ ຊຶ່ງທ່ານກ່າວຕື່ມວ່າ: ທ່ານໂອບາມາ ກ່າວຊ້ຳອີກເຖິງທ່າທີຂອງທ່ານ ທີ່ວ່າ ອິສຣາແອລມີສິດທີ່ຈະປ້ອງກັນ ຕົນເອງຈາກລູກຈະຫຼວດຂອງກຸ່ມຮາມັສ ແລະພວກ ອຸບໂມງຂ້າມຊາຍແດນນັ້ນ ທ່ານ ກ່າວອີກວ່າ ທ່ານ “ບໍ່ມີຄວາມເຫັນໃຈ” ສຳຫລັບກຸ່ມຮາມັສ ທີ່ຝ່າຍສະຫະລັດ ແລະອິສ ຣາແອລ ຖືວ່າ ເປັນກຸ່ມກໍ່ການຮ້າຍນັ້ນ